Dmitry Gurbanov

Dmitry Gurbanov () eli Dimmu  on venäläis-suomalainen vapaa toimittaja ja aktivisti. Hän kommentoi Twitter-tilillään poliittisia aiheita. Twitter-kirjoittelunsa lisäksi hän on kirjoittanut kolumneja Kansan Uutisiin.Dmitry Gurbanov: Sunnuntaivieras: Putinin hämmentävät puheet Ukrainan natseista kumpuavat Neuvostoliitosta, Kansan Uutiset, 29.5.2022, viitattu 25.3.2023. Gurbanov toimi vuonna 2023 asiantuntijapanelistina Suomen yleisradioyhtiölle venäjänkielisessä vaalikeskustelussa.

Tausta
Gurbanov syntyi Volgogradissa, Venäjällä. Hän muutti Suomeen isänsä lääkärintyön vuoksi noin 14-vuotiaana. Gurbanov on juutalainen. 

Gurbanov valmistui valtiotieteiden kandidaatiksi valtio-opin oppiaineessa Helsingin yliopiston Svenska social- och kommunalhögskolanissa vuonna 2020.Dmitry Gurbanov: De interna bromsarnas effekt på våldsanvändningen bland utomparlamentariska högerextrema grupper , Helsingin yliopisto, viitattu 25.3.2023. Hän taitaakin Suomen kansalliskielistä ruotsin paremmin kuin suomen, jota hän on puolestaan oppinut pääosin kavereiltaan. Hän opiskelee parhaillaan valtio-opin maisterintutkintoa Helsingin yliopistossa. 

Hän kuvailee olevansa talouspoliittisesti vasemmistolainen ja arvoiltaan liberaali. Gurbanov kertoo, ettei ole kiinnostunut ehdolle asettumisesta ja puoluepolitiikkaan osallistumisesta, koska joutuisi siinä puolustamaan linjoja, joista on eri mieltä. 

 Työ ja julkisuus 

 Twitter 
Dmitry Gurbanov on yksi Suomen viidestä suosituimmasta Twitterin käyttäjistä. Hänellä oli toukokuun 2023 lopussa 48,7 tuhatta seuraajaa. Gurbanovilla on kuukausittain usein yli 15 miljoonaa näyttökertaa.

Gurbanov seuraa ja arvostelee etenkin äärioikeistoa ja Perussuomalaisia. Lisäksi hän on kirjoittanut ja puhunut paljon Venäjän–Ukrainan sodasta ja arvostellut usein Vladimir Putinin politiikkaa. Hän julkaisee usein sotaan liittyviä uutisia ennen tiedotusvälineitä.Vesa Marttinen: Yhden miehen uutistoimisto, Yleisradio, 24.9.2022, viitattu 25.3.2023.Kai Hirvasnoro: Piikki persujen lihassa, Kansan Uutiset, 29.5.2020, viitattu 25.3.2023.Somevaikuttaja: Putin valmis uhraamaan kymmeniä tuhansia venäläisiä lisää – näin diktaattorille voi tulla loppu, MTV Uutiset, 19.1.2023, viitattu 25.3.2023.Mika Pekkola: Lännessä ei ole täyttä ymmärrystä Venäjän propagandakoneiston vaikutuksesta, sanoo Dmitry Gurbanov, Voima, 22.4.2022, viitattu 25.3.2023. Koronaviruspandemian aikana hän seurasi ja arvostelu myös pandemiasta johtuneiden rajoitusten vastustajia.Dmitry Gurbanov: Sunnuntaivieras: Media analysoi Convoy-mielenosoituksen väärin – kyseessä on koronadenialistinen poliittinen liike, Kansan Uutiset, 20.2.2022, viitattu 25.3.2023.

 Kiistanalaiset lausunnot 
Perussuomalaisten äänenkannattaja Suomen Uutiset nosti vuonna 2022 esille Gurbanovin aiemmin esittämiä radikaaleja poliittisia kannanottoja.Ylen uusin suosikkipuffattava on Dmitry Gurbanov, Suomen Uutiset, 3.10.2022, viitattu 2.6.2023. Vuosina 2013–2014 Gurbanov muun muassa sanoi Twitterissä hyväksyvänsä väkivallan käyttämisen natseja, väkivallan kannattajia ja kiusaajia vastaan.Dmitry Gurbanov: Är det inte ok att använda sig av våld för att bekämpa nazister?, Twitter, 19.5.2013, arkistoitu 26.9.2022.Dmitry Gurbanov: Är det så? Jag tycker själv att våld kan vara en metod. Speciellt mot personer som själva förespråkar våld., Twitter, 26.11.2013, arkistoitu 26.9.2022.Dmitry Gurbanov: bästa medlet mot mobbare är våld. Så är det bara., Twitter, 27.3.2014, arkistoitu 26.9.2022. Lisäksi hän kutsui poliisia pääoman palvelijaksi ja sortajaksi.Dmitry Gurbanov: Polisen är kapitalets tjänare och uppehåller dess förtryck med våld., Twitter, 17.9.2013, arkistoitu 26.9.2022. Hän myös väitti Euroopan unionin tukevan Ukrainan fasisteja ja natseja ja kutsui Ukrainan vallankumousta vallankaappaukseksi.Dmitry Gurbanov: Miks? EU tukee fasisteja Ukrainassa. Se on faktaa. Että maidan oli vallankapaus on fakta., Twitter, 28.2.2014, arkistoitu 26.9.2022.Dmitry Gurbanov: Nassarna i Ukraina användes av EU och nu så ska de elimineras. Denna utveckling var en självklarhet., Twitter, 25.3.2014, arkistoitu 26.9.2022.

Pian Suomen Uutisten jutun julkaisemisen jälkeen Gurbanov esitti Twitterissä julkisen anteeksipyynnön vanhoista twiiteistään.Dmitry Gurbanov: Toistan, että tweeteja ovat ollet todella sakeita, noloja ja pyydän niistä anteeksi. Kiitos, että luitte tätä ja nyt jatkan tweetmaaan Venäjän hyökkäysodasta., Twitter, 4.10.2022, arkistoitu 2.6.2023.

 Lähteet 

Luokka:Suomen venäläiset
Luokka:Suomalaiset kansalaisaktivistit
Luokka:Suomalaiset toimittajat
Luokka:Syntymävuosi puuttuu
Luokka:Elävät henkilöt